sagorsarker/bangla-wikipedia huggingface dataset:
কৌশানী মুখোপাধ্যায়

কৌশানী মুখোপাধ্যায় (জন্ম: ১৭ মে ১৯৯২) হলেন একজন ভারতীয় বাংলা চলচ্চিত্র অভিনেত্রী। ২০১৫ সালে পারব না আমি ছাড়তে তোকে চলচ্চিত্রে বনি সেনগুপ্তের বিপরীতে অভিনয়ের মাধ্যেমে চলচ্চিত্র জগতে প্রবেশ করেন । তার উল্লেখযোগ্য অন্যান্য কাজ হলো কেলোর কীর্তি (২০১৬), জিও পাগলা (২০১৭), বাচ্চা শ্বশুর (২০১৯) ও আবার প্রলয় (২০২৩ ওয়েব ধারাবাহিক)।
১৯৮৬ সালে কৌশানী কলকাতা শহরে জন্মগ্রহণ করেন। তিনি গড চার্চ স্কুলে শিক্ষারত ছিলেন। এরপর তিনি হেরম্বচন্দ্র কলেজ থেকে বি.কম বিষয়ে শিক্ষালাভ করেন । একই সময় তিনি "মিস বিউটি অব কলকাতা" সন্মানে সন্মনিত হন।
২০১৫ সালে বনি সেনগুপ্ত বিপরীতে পারব না আমি ছাড়তে তোকে চলচ্চিত্রে অভিনয়ের মাধমে চলচ্চিত্র জগতে অভিষেক করেন। ২০১৬ সালে, তিনি রাজা চন্দ পরিচালিত একটি রোমান্টিক কমেডি কেলোর কীর্তিতে উপস্থিত হন । এতে তিনি একজন ধনী যুবতী, অনুষ্কা চরিত্রে অভিনয় করেন, যিনি একজন সাংবাদিকের প্রেমে পড়েন। ২০১৭ সালে, তিনি রবি কিন্নগীর জিও পাগলা চলচ্চিত্রে অভিনয় করেছিলেন । ২০১৯ সালে তিনি এফএফএসিই ফ্যাশন ক্যালেন্ডারের কভার হিসাবে স্বাক্ষর করেছিলেন।
তিনি "প্রিয়া রে" নামে একটি বাংলাদেশী চলচ্চিত্রে প্রথম অভিনয় করলেও তা মুক্তি না পাওয়ায়, ২০২৪ সালে "ডার্ক ওয়ার্ল্ড" চলচ্চিত্রে অভিনয়ে মাধ্যমে ঢালিউডে অভিষেক ঘটে‌।
২০২১ সালের বিধানসভা নির্বাচনে তৃণমূল কংগ্রেসের প্রার্থী হয়ে তিনি ৪৫ হাজার ভোটের ব্যবধানে বিজেপির মুকুল রায়ের নিকট কৃষ্ণনগর উত্তর কেন্দ্রে পরাজিত হন।
অলিম্পিকে স্লোভাকিয়া

স্লোভাকিয়া প্রথম অলিম্পিক গেমসে অংশগ্রহণ করে ১৯৯৪ সালে। অভিষেকের পর থেকে স্লোভাকিয়া সকল গ্রীষ্মকালীন ও শীতকালীন অলিম্পিক গেমসে প্রতিদ্বন্দ্বিতা করেছে। এরপূর্বে স্লোভাকিয়া ১৯২০ - ১৯৯২ পর্যন্ত চেকোস্লোভাকিয়ার অংশ হিসাবে অংশগ্রহণ করেছিল।
স্লোভাক ক্রীড়াবিদগন গ্রীষ্মকালীন অলিম্পিক গেমসে ২০টি পদক জিতেছে, সবচেয়ে বেশি পদক জিতেছে স্লাগম ক্যানোয়িংয়ে এবং শীতকালীন অলিম্পিক গেমসে ৫টি পদক জিতেছে।
স্লোভাকিয়ার জাতীয় অলিম্পিক কমিটি ১৯৯২ সালে গঠিত হয় এবং ১৯৯৩ সালে আইওসির স্বীকৃতি লাভ করে।
স্বতন্ত্র ক্রীড়াবিদ
স্বতন্ত্র ক্রীড়াবিদ
দল
এয়ারক্রাফট স্পটিং

এয়ারক্রাফট স্পটিং অথবা প্লেন স্পটিং হলো একধরনের শখের বহিঃপ্রকাশ, যা এয়ারক্রাফট চলাচলের ছবি তুলে রাখার মাধ্যমে করা হয়। এর পাশাপাশি প্লেন স্পটাররা এয়ারক্রাফট সমূহ নজরদারি করার মাধ্যমে বিভিন্ন এয়ারলাইন্সের গন্তব্য এবং তাদের আন্তঃযোগাযোগের রেকর্ড লিপিবদ্ধ করে থাকে।
আবিষ্কারের শুরু থেকেই এভিয়েশনে আগ্রহী ব্যক্তিরা এরোপ্লেন ও এয়ারক্রাফট সমূহ দেখে আসছেন। যদিওবা বিংশ শতাব্দীর আগ পর্যন্ত প্লেন স্পটিং এর শখকে অতটা গুরুত্বের সাথে বিবেচনা করা হত না।
প্রযুক্তির উন্নতি সাধন এবং বৈশ্বিক তথ্য সংগ্রহের কারণে প্লেন স্পটিং এ বৈপ্লবিক পরিবর্তন এসেছে। পয়েন্ট এন্ড শুট, ডিএসএলআর ক্যামেরা এবং ওয়াকিটকি এই শখের কাজে ব্যাপক পরিবর্তন এনেছে। ইন্টারনেট এবং বিভিন্ন ওয়েবসাইটের সাহায্যে স্পটাররা বিশ্বের যেকোনো প্রান্তের যেকোনো এয়ারক্রাফটের তথ্য জানতে পারছে। এয়ারক্রাফট এর জন্য বিভিন্ন ওয়েবসাইট যেমন এয়ারলাইন্স.নেট এবং বিভিন্ন সামাজিক যোগাযোগ মাধ্যম যেমন টুইটার, ইন্সট্রাগ্রাম প্লেন স্পটারদেরকে তাদের তোলা এয়ারক্রাফট এর ছবি আপলোড করার সুবিধা দিয়ে থাকে, যাতে বিশ্বের অন্যান্য লোকেরা তা দেখার সুযোগ পায়।
স্পটিং করার সময় স্পটাররা এয়ারক্রাফট এর মূল কয়েকটি বিষয়ের উপর নজর দেয় যেমন, বিমানের ইঞ্জিনের আওয়াজ, ইঞ্জিন থেকে কয়টি বাষ্প বের হলো ইত্যাদি। স্পটাররা এয়ারক্রাফট এর সাইজ, সেগুলোর নাম্বার এবং ইঞ্জিনের অবস্থা এসব বিষয় সম্পর্কে অবহিত থাকে। স্পটিং এর আরেকটি বিষয় হলো বিমানের পাখা, যেটা বিমানে দেহের মূল কাঠামোর সাথে যুক্ত থাকে। বিমানের পাখা মূল কাঠামোর উপরে, নিচে কিংবা একেবারে মাঝখানে অবস্থান করতে পারে। বিমানের মোট পাখার সংখ্যা দিয়ে সহজেই বোঝা যায় সেটি বাই-প্লেন নাকি টাইল-প্লেন। টাই-প্লেনের অবস্থান সাধারনত বিমানের পাখার সাহায্যে নির্ণয় করা হয়ে এর পাশাপাশি ল্যান্ডিং গিয়ার এর অবস্থান স্পটারদের নিকট একটি গুরুত্বপূর্ণ বিষয়।
মধু শর্মা

মধু শর্মা একজন বলিউড, তামিল ও ভোজপুরী চলচ্চিত্র অভিনেত্রী। মধু তার অভিনয় জীবন শুরু করে "দ্য ফ্লাগ" নামক চলচ্চিত্রে অভিনয়ের মধ্যমে। এরপর ২০০৫ সালে ভেনুসের একটি এলবামেও অভিনয় করে এবং এলবামটি বাণিজ্যিকভাবে সফল হওয়ায় "সোলোকাম" নামে একটি তামিল চলচ্চিত্রে অভিনয়ের সুযোগ পায়; যেটি পরিচালক ভারত দ্বারা পরিচালিত। এর পর তিনি তামিল ও ভোজপুরী চলচ্চিত্রে নিয়মিত অভিনয় করা শুরু করেন। তিনি পবন সিং পরিচালিত "মা তুঝে সালাম" চলচ্চিত্রে অভিনয়ের জন্যও পরিচিত। 
মধু শর্মা ১৩ ডিসেম্বর ১৯৮৪ সালে রাজস্থানের, জয়পুরে একটি মাড়ওয়ারী পরিবারে জন্মগ্রহণ করেন। মধু তার শিক্ষাজীবন জয়পুরের একটি প্রাথমিক বিদ্যালয়ে শুরু করেন এবং স্নাতক পর্যন্ত শিক্ষা অর্জন করেন।
মধু তার কর্মজীবন শুরু করেন "দ্য ফ্লাগ" নামক একটি হিন্দী চলচ্চিত্রের মাধ্যমে। এরপর তিনি একটি ভোজপুরী এলবামেও অভিনয় করেন।  এভাবে তিনি তার অভিনয় জীবন শুরু করেন। তার অভিনীত ভোজপুরী বোয়গুলির মধ্যে "দুলহে রাজা", "গুলামী" ইত্যাদি উল্লেখ্য।
দর্শনা

দর্শনা বাংলাদেশ ও ভারতের সীমান্ত অঞ্চলে অবস্থিত একটি গুরুত্বপূর্ণ শহর। শহরটি খুলনা বিভাগের অন্তর্গত চুয়াডাঙ্গা জেলার দামুড়হুদা উপজেলায় অবস্থিত। সীমান্তবর্তী রেল স্টেশন দর্শনা রেলওয়ে স্টেশন এখানে অবস্থান করায় এটি আরও গুরুত্বপূর্ণ।
বাংলাদেশের চুয়াডাঙ্গা জেলার অন্তর্গত সীমান্ত শহর দর্শনা।
আয়তন ১২.৫০ বর্গ কিলোমিটার। বর্তমান প্রায় ১২ হাজার মানুষের বসবাস এই নগরীতে।
ইতিহাসের পাতা থেকে পাওয়া যায় দর্শনা নামকরণটি ১৮০০ সালের কিছু আগে থেকেই প্রচলিত। ১৭৮৭ সালের ২১ মে মার্চ নদীয়া জেলা গঠিত হয়, তখনও এই স্থানটির নাম দর্শনা ছিল। রেনল্ড গেজেট থেকেও জানা যায় ১৮০০ সালের গোড়ার দিকেও এই অঞ্চলের নাম ছিল দর্শনা। কীভাবে এই স্থানের নাম দর্শনা হলো তা নিয়ে ঐতিহাসিকগণের মধ্য দ্বিধাবিভক্তি থাকলেও সর্বজনীন যে কারণটি পাওয়া যায় তা হচ্ছে “দর্শন” শব্দ থেকে দর্শনা শব্দটির উৎপত্তি হয়েছে। মূলত: এই স্হানটি-তে ট্রানজিট পয়েন্ট, ইক্ষু চাষের উপযুক্ত ভুমি, রেলপথের উপযোগী সূচনা কেন্দ্র, নদী মাতৃক পরিবেশ প্রভূত কিছুর দর্শন মিলেছিল। তাই দর্শনা নাকরণের পেছনে উল্লেখিত কারণটি-ই সর্বাধিক সমাদৃত।
দর্শনা হানাদার মুক্ত হয় ৪ঠা ডিসেম্বর। মুক্তিযুদ্ধের সময় এই এলাকা ছিল ভারতের সাথে নিরাপদে আসা যাওয়ার জন্য গুরুত্বপূর্ণ একটি অঞ্চল। মুক্তিযুদ্ধের সময় টেলিফোন বা টেলিগ্রাফে দর্শনার কোর্ড (ছদ্ম নাম) ছিল DINGA। ভারত থেকে প্রশিক্ষণ নিয়ে হানাদার বাহিনীর সাথে সরাসরি যুদ্ধে দর্শনার অনেকেই শহীদ হয়েছেন। শহীদ স্মরণে এখানে রয়েছে শহীদ মিনার ও সরকারি কলেজ প্রাঙ্গনে শহীদের তালিকা।
কেরু এন্ড কোং এশিয়া মহাদেশের বৃহত্তম চিনিকল যা ব্রিটিশ আমলে দর্শনায় প্রতিষ্ঠিত হয়েছে। এটি এই অঞ্চলের একটি উৎকৃষ্ট পিকনিক স্পট, যেখানে একটি দ্বিতল ভবন বিশিষ্ট মনোরম গেস্ট হাউজ রয়েছে।
দর্শনায় আন্তর্জাতিক মানের কম্পিউটারাইজড সুবিধাসহ ১ কিলোমিটারের ব্যবধানে ২টি রেলওয়ে স্টেশন অবস্থিত। দর্শনা রেলওয়ে স্টেশন দিয়ে মৈত্রী ট্রেন সরাসরি ভারতে যাতায়াত করছে।
দর্শনায় রয়েছে পূর্ণাঙ্গ কাষ্টমস অফিস ও শুল্কগুদামসহ শুল্ক স্টেশন যেখান থেকে সরকার বিপুল অঙ্কের রাজস্ব পাচ্ছে। দর্শনা সীমান্তের জিরো পয়েন্টের কাছেই রয়েছে কাস্টমস চেকপোষ্টের স্থায়ী অবকাঠাম।
দর্শনায় রয়েছে শতবর্ষ পুরাতন স্কুল। এছাড়া কলেজ-মাদ্রাসাসহ বেশ কিছু বিখ্যাত শিক্ষা প্রতিষ্ঠান। যাদের মধ্যে উল্লেখযোগ্য হলঃ
দানুষ্কা গুণতিলকা

মাশতায়াগে দানুষ্কা গুণতিলকা (; জন্ম: ১৭ মার্চ, ১৯৯১) পানাদুরায় জন্মগ্রহণকারী শ্রীলঙ্কার পেশাদার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ বামহাতি ব্যাটসম্যান হিসেবে খেলছেন। এছাড়াও ডানহাতে মিডিয়াম ফাস্ট বোলিং করেন তিনি। কলম্বোর মহানামা কলেজের ছাত্র দানুষ্কা গুণতিলকা ঘরোয়া প্রথম-শ্রেণীর ক্রিকেটে কলম্বো দলের পক্ষে খেলে থাকেন।
২০০৭-০৮ মৌসুমে আন্তঃপ্রাদেশিক টুয়েন্টি২০ প্রতিযোগিতায় শ্রীলঙ্কা স্কুলের পক্ষে সতীর্থ কোল্টস ক্রিকেট ক্লাবের খেলোয়াড় কুশল পেরেরার সাথে তারও অভিষেক ঘটে।
গুণতিলকার লিস্ট এ ক্রিকেটে কলম্বো ক্রিকেট ক্লাবের পক্ষে অভিষেক ঘটে। ২০০৯-১০ মৌসুমে ঐ খেলায় প্রতিপক্ষ ছিল সিংহলীজ স্পোর্টস ক্লাব। খেলায় তিনি একটিমাত্র রান সংগ্রহ করতে পেরেছিলেন।
১ নভেম্বর, ২০১৫ তারিখে সফরকারী ওয়েস্ট ইন্ডিজের বিপক্ষে একদিনের আন্তর্জাতিকে অভিষেক ঘটে তার।
২০১৫-১৬ মৌসুমে নিউজিল্যান্ড সফরে মাদক কেলেঙ্কারিতে কুশল পেরেরার সংশ্লিষ্টতার অভিযোগ উত্থাপিত হলে গুণতিলকা ওডিআই সিরিজে অন্তর্ভুক্ত হন। তিনি তিলকরত্নে দিলশানের সাথে ব্যাটিং উদ্বোধনে নামেন। প্রথম দুইটি ওডিআইয়ে তার ব্যাটিংশৈলী তেমন আশাপ্রদ না হলেও সিরিজের তৃতীয় ওডিআইয়ে ও নিজস্ব ৪র্থ ওডিআইয়ে ৪৫ বলে মনোমুগ্ধকর ৬৫ রানের অর্ধ-শতক করেন। তার ঐ ইনিংসে ৭ চার ও ৪ ছক্কা ছিল। এরফলে নিউজিল্যান্ডের কাছ থেকে ম্যাচ ছিটকে যায় ও শ্রীলঙ্কা ৮ উইকেটে জয় পায়। গুণতিলকা তার অসামান্য ইনিংসের জন্য ম্যান অব দ্য ম্যাচের পুরস্কার লাভ করেন। একই সফরে ৭ জানুয়ারি, ২০১৬ তারিখে স্বাগতিক নিউজিল্যান্ডের বিপক্ষে টুয়েন্টি২০ আন্তর্জাতিকে অভিষেক ঘটে তার।
বিভিন্ন দেশের মুদ্রা

বর্তমানে প্রচলিত ও দেশীয় মুদ্রা হিসবে আন্তর্জাতিকভাবে স্বীকৃত বিভিন্ন দেশের মুদ্রা এই নিবন্ধের বিষয় বস্তু। রাষ্ট্রের মুদ্রাসমূহের তালিকা সম্বন্ধিত।
পদ্মাবতী (জৈন দেবী)

পদ্মাবতী হলেন ২৩শ জৈন তীর্থঙ্কর পার্শ্বনাথের 'শাসন দেবী' (রক্ষয়িত্রী দেবী)। তার 'শাসন দেব' হলেন পার্শ্বযক্ষ। তাপস কামাথ যখন গাছের গুঁড়িতে অগ্নিসংযোগ করে হত্যা করতে যান, তখন পার্শ্বনাথ আরও দুই নাগনাগিনীকে রক্ষা করেন। এঁরা মৃত্যুর পর ইন্দ্র (বিশেষত ধরনেন্দ্র) ও পদ্মাবতী (ইনি শাসন দেবী নন) হয়েছিলেন। জৈন বিশ্বাস অনুসারে, পার্শ্বনাথকে যখন মেঘমালী উত্তক্ত করছিলেন, তখন পদ্মাবতী ও তার স্বামী ধরণেন্দ্র তাকে রক্ষা করেন। যদিও শ্বেতাম্বর বিশ্বাস অনুসারে, পদ্মাবতী ধরনেন্দ্রর প্রধান পত্নীগণের অন্যতম ছিলেন না। পদ্মাবতী পদ্মফুলের উপর বসে থাকেন এবং তার মাথার উপর থাকে একটি সাপের ফণা। প্রায়শই তার মূর্তির মুকুটে পার্শ্বনাথের একটি ছোটো চিত্র খোদিত দেখা যায়।
ধবল কুলকার্নি

ধবল সুনীল কুলকার্নি (; জন্ম: ১০ ডিসেম্বর, ১৯৮৮) একজন ভারতীয় ক্রিকেটার। তিনি একজন ডানহাতি মিডিয়াম-ফাস্ট বলার এবং ডানহাতি লোয়ার অর্ডার ব্যাটসম্যান। প্রথম শ্রেণীর ক্রিকেটে তিনি মুম্বাইএর জন্য খেলেন এবং ইন্ডিয়ান প্রিমিয়ার লীগএ তিনি গুজরাত লায়ন্সে খেলেন। ঘরোয়া মৌসুম এবং আইপিএলে নিয়মিত প্রদর্শনের জন্য ২০০৯ সালে নিউজিল্যান্ডের বিপক্ষে ভারতের অ্যাওয়ে সিরিজের টেস্ট দলে তিনি জায়গা পেয়েছিলেন। কিন্ত ঐ সিরিজের তিন টেস্টের একটি মাচেও তিনি খেলেননি।
তিনি ২০১২-১৩ রঞ্জি ট্রফিতে, মুম্বাইকে ৪০তম বারের মত রঞ্জি ট্রফি জেতানোর একজন মুখ্য কারিগর ছিলেন। সেমি-ফাইনালে সার্ভিসেসের বিপক্ষে ২০* রান করার পর তিনি ৫/৩৩ নিয়েছিলেন। প্রথমবারের মত ফাইনাল খেলা সৌরাষ্ট্রের বিপক্ষে তিনি ৪/২৪ এবং ৫/৩২ নিয়ে তাদেরকে ১৪৮ ও ৮২ রানে অল-আউট করে দেন। যা ফাইনালে তাদের ইনিংস এবং ১২৫ রানের জয় নিশ্চিত করে। এর পুরস্কারস্বরূপ তিনি ভারত এ দলে ডাক পান। ২০১৪ সালে তিনি চার-দেশীয় সিরিজেও ডাক পান এবং ভারতকে জেতাতে মুখ্য ভূমিকা পালন করেন।
তিনি ৮ম শ্রেণি পর্যন্ত বান্দ্রার আইইএস নিউ ইংলিশ স্কুলে লেখাপড়া করেন। এরপর তিনি দাদারের আইইএস ভিএন সুলে গুরুজিতে ভর্তি হন। ৩ মার্চ, ২০১৬ সালে তিনি শ্রদ্ধা খারপুড়েকে বিয়ে করেন। তিনি সুনীল কুলকার্নি এবং প্রমীলা কুলকার্নির বড় ছেলে। ধনশ্রী কুলকার্নি নামে তার একজন বোন রয়েছে।
২০০৯ সালে নিউজিল্যান্ড সিরিজের টেস্ট দলে তার নাম থাকলেও তিনি অভিষেক করেননি। ২০১৪ সালে চার-দেশীয় সিরিজে ভালো খেলার জন্য ইংল্যান্ড সিরিজের ওয়ানডে দলে তাকে ডাকা হয়। ২০১৪ সালের সেপ্টেম্বরে এজবাস্টনে ইংল্যান্ডের বিপক্ষে ৪র্থ ওয়ানডেতে তিনি একদিনের আন্তর্জাতিক ক্রিকেটে অভিষেক করেন।
বিবিআইএন সংযুক্তি

বিবিআইএন বা "বাংলাদেশ-ভুটান-ভারত-নেপাল সংযুক্তি" হল সার্ক ভুক্ত চারটি দেশ নেপাল, ভুটান, বাংলাদেশ ও ভারতের মধ্যে একটি পরিকাঠামো, যেটির উদ্দেশ্য জলের উৎসের সঠিক ব্যবহার এবং বিদ্যুৎ ও সড়ক পরিবহন ব্যবস্থা গড়ে তোলা। বিবিআইএন ভূমি বেষ্টিত (ল্যান্ড ব্লক) দেশ নেপাল ও ভুটান ভারত এর কলকাতা বন্দর, হলদিয়া বন্দর এবং বাংলাদেশ এর চট্টগ্রাম বন্দর, মোংলা বন্দর ব্যবহারের বিশেষ সুবিধা পাবে।
বিবিআইএন ১৯৯৭ সালের ১৪ মে গড়ে ওঠে। ৮ জুন ২০১৫ সালে বাংলাদেশ সরকার বিবিআইএন মোটর ভেহিক্যাল এগ্রিমেন্ট এর খসড়া তৈরি করে ও ১৫ জুন (২০১৫) ভুটান-এর রাজধানী থিম্পুতে এই খসড়ার অনুমোদন দেওয়া হয়। এই চুক্তি দ্বারা চারটি দেশের যাত্রীবাহি,পন্যবাহি ও ব্যক্তিগত যানবাহন নির্দিষ্ট রুটে চলাচল করতে পারবে এবং সমুদ্র বন্দর ব্যবহার করতে পারবে।
থাইরয়েড হরমোন

থাইরয়েড হরমোন () বলতে ট্রাই-আয়োডোথাইরোনিন, (T) এবং থাইরক্সিন, (T) কে বুঝায়। এরা টাইরোসিন ভিত্তিক হরমোন যা থাইরয়েড গ্রন্থি থেকে নিঃসৃত হয়। T ও T আংশিকভাবে আয়োডিন দ্বারা তৈরি (আণবিক গঠন দ্রষ্টব্য). আয়োডিনের অভাবে T ও T -এর উৎপাদন কমে যায় এবং থাইরয়েড গ্রন্থি বড় হয়ে গলগণ্ড রোগ সৃষ্টি করে। থাইরয়েড হরমোনগুলোর মধ্যে থাইরক্সিন(T)-এর পরিমাণ ও অর্ধায়ু T -এর চেয়ে বেশি। মানব রক্তে T ও T এর অনুপাত ১৪:১ থেকে ২০:১ এর মধ্যে অবস্থান করে। T কোষের মধ্যে ডি-আয়োডিনেশনের মাধ্যমে সক্রিয় T -তে রূপান্তরিত হয়।
রক্তে থাইরয়েড হরমোনের পরিমাণ কমে গেলে হাইপোথাইরয়েডিজম এবং বৃদ্ধি পেলে হাইপারথাইরয়েডিজম বা থাইরোটক্সিকোসিস হয়।
মানুষের শরীরে থাইরয়েড গ্রন্থি আয়োডিনকে কাজে লাগিয়ে টাইরোসিন নামের অ্যামিনো এসিডের সাথে যুক্ত হয়ে থাইরক্সিন হরমোন উৎপন্ন করে। এই হরমোনের কাজ নিম্নরূপ; 
(১) এই হরমোন দেহের পেশী, অস্থি ইত্যাদি বৃদ্ধিতে সাহায্য করে।
(২) দেহে বিপাক ক্রিয়া নিয়ন্ত্রণ করে।
(৩) এই হরমোনের প্রভাবে দেহে তাপ উৎপন্ন হয়। কোষে অক্সিজেনের চাহিদা বাড়িয়ে মৌল বিপাকীয় হার বৃদ্ধি করে।
(৪) মস্তিষ্কের গঠন এবং কাজে সাহায্য করে।
(৫) হৃদস্পন্দন এবং রক্তচাপ বাড়াতে সাহায্য করে।
(৬) শিশুদের দেহের গঠন ও বৃদ্ধির জন্য এই হরমোন উল্লেখযোগ্য অবদান রাখে।
[[File:Thyroid hormone synthesis.png|thumb|400px|Synthesis of the thyroid hormones, as seen on an individual thyroid follicular cell:
<br>- Thyroglobulin is synthesized in the rough endoplasmic reticulum and follows the secretory pathway to enter the colloid in the lumen of the thyroid follicle by exocytosis.
<br>- Meanwhile, a sodium-iodide (Na/I) symporter pumps iodide (I) actively into the cell, which previously has crossed the endothelium by largely unknown mechanisms.
<br>- This iodide enters the follicular lumen from the cytoplasm by the transporter pendrin, in a purportedly passive manner.
<br>- In the colloid, iodide (I) is oxidized to iodine (I) by an enzyme called thyroid peroxidase
<br>- Iodine (I) is very reactive and iodinates the thyroglobulin at tyrosyl residues in its protein chain (in total containing approximately 120 tyrosyl residues).
<br>- In "conjugation", adjacent tyrosyl residues are paired together.
<br>- Thyroglobulin re-enters the follicular cell by endocytosis.
<br>- Proteolysis by various proteases liberates thyroxine and triiodothyronine molecules
<br>- Efflux of thyroxine and triiodothyronine from follicular cells, which appears to be largely through monocarboxylate transporter (MCT) 8 and 10,and entry into the blood.
Thyroid hormone treatment in [[thyroid disease]]
[[বিষয়শ্রেণী:থাইরয়েড]]
[[বিষয়শ্রেণী:হরমোন]]
হিমোফিলিয়া

হিমোফিলিয়া () হচ্ছে একটি বংশাণুক্রমিক জিনগত রোগ। এই রোগে রক্ত তঞ্চনে বা জমাট বাঁধতে সমস্যা হয় তাই একবার রক্তনালী কেটে গেলে আর রক্তপাত বন্ধ হয় না। শুধু পুরুষলোক এই রোগে আক্রান্ত হয় এবং স্ত্রীগণ এই রোগের বাহক, কারণ স্ত্রীদের দুটি এক্স ক্রোমোজোম থাকে আর পুরুষদের একটি এক্স ও অপরটি ওয়াই ক্রোমোজোম। ফ্যাক্টর VIII এর অভাবে হিমোফিলিয়া "এ" (A), ফ্যাক্টর IX এর অভাবে হিমোফিলিয়া "বি" (B) রোগ হয় এবং হিমোফিলিয়া``সি" (C) ফ্যাক্টর XI এর অভাবে হয়। 
রাণী ভিক্টোরিয়া হিমোফিলিয়ার বাহক ছিলেন এবং তাঁর বংশে অনেকেই এই রোগে আক্রান্ত হয়, তাই হিমোফিলিয়াকে "রাজকীয় রোগ" বলা হয়ে থাকে।
বিশ্ব হিমোফিলিয়া দিবস
ডানকান প্রণালি

ডানকান প্রণালি ভারত মহাসাগরের একটি প্রণালি। এটি প্রায় ৪৮ কিমি (৩০ মাইল) প্রশস্ত। এর উত্তরে রুটল্যান্ড দ্বীপ (যা গ্রেট আন্দামানের অংশ) এবং দক্ষিণে লিটিল আন্দামান অবস্থিত। ডানকান প্রণালির পশ্চিমে বঙ্গোপসাগর এবং পূর্বে আন্দামান সাগর অবস্থিত। এটি ভারতীয় সামরিক বাহিনীর সমন্বিত ত্রি-পরিষেবা আন্দামান ও নিকোবর কমান্ড দ্বারা সুরক্ষিত ভারতের একচেটিয়া অর্থনৈতিক অঞ্চলের মধ্যে অবস্থিত।
এটি দক্ষিণ আন্দামান দ্বীপের সিস্টার্স দ্বীপ এবং লিটল আন্দামানের নর্থ ব্রাদার দ্বীপের মধ্যে সর্বনিম্ন গভীরতা ২১.৯ মিটার।
বেশ কিছু ছোট দ্বীপ ডানকান প্রণালির উত্তর থেকে দক্ষিণে অবস্থিত। তারা হল:
বিনয় প্রণালি হল ডানকান প্রণালির শাখা। এটি উত্তর চিঙ্ক দ্বীপ এবং দক্ষিণ চিঙ্ক দ্বীপের মধ্যে অবস্থিত।
ম্যাকমোহন সীমা

এই ম্যাকমোহন লাইন ১৯১৪ সালে সিমলা চুক্তির মাধ্যমে ব্রিটেন ও তিব্বতের স্বীকৃত হয়। বর্তমানে এটি ভারত ও চিনের মধ্যে আইন স্বীকৃত সীমানা, যদিও চীন সরকার একে বিতর্কিত অংশ বলে মনে করে।
লাইন নামকরণ করা হয় স্যার হেনরি ম্যাকমোহনের নামে, যিনি ব্রিটিশ ভারত সরকারের পররাষ্ট্র সচিব ছিলেন এবং সিমলা আলোচনার প্রধান আলোচক। হিমালয় বরাবর ভুটান থেকে ৫৫০ মাইল (৮৯০ কিমি) প্রসারিত করা হয়। যার মধ্যে পশ্চিমে ১৬০ মাইল (২৬০ কিমি)। বাকিটা ব্রম্ভপুত্রের বাঁক ধরে প্রসারন করা হয়। ১৯০৭ সালের অ্যাংলো-রাশিয়ান কনভেনশন অসম্পূর্ণ থাকার কারণে প্রথমে সিমলা ব্রিটিশ সরকার একে প্রত্যাখ্যান করে। ১৯২১ সালে এর নিন্দা করা হয়। ১৯৩৫ সাল পর্যন্ত ম্যাকমোহন সীমার কথা স্মৃতির অতলে ছিল। এরপর ব্রিটিশ সিভিল সার্ভিস অফিসার ওলাফ ক্রো সিমলা চুক্তি সম্বন্ধে প্রতীত করতে পারল সরকারি ভাবে ম্যাকমোহন সীমা প্রকাশিত হয়।
ক্যাচ মি ইফ ইউ ক্যান

ক্যাচ মি ইফ ইউ ক্যান একটি মার্কিন ২০০২ সালে মুক্তিপ্রাপ্ত জীবনীভিত্তিক অপরাধ চলচ্চিত্র। জেফ নাথানসনের চিত্রনাট্য থেকে চলচ্চিত্রটি প্রযোজনা ও পরিচালনা করেছেন স্টিভেন স্পিলবার্গ। এতে শ্রেষ্ঠাংশে অভিনয় করেছেন লিওনার্দো ডিক্যাপ্রিও, টম হ্যাঙ্কস, ক্রিস্টোফার ওয়াকেন, মার্টিন শিন ও নাথালি বে। চলচ্চিত্রটি ফ্র্যাঙ্ক অ্যাবেগনেলের আত্মজীবনী অবলম্বনে নির্মিত, যিনি তার ১৯ বছর পূর্ণ হওয়ার পূর্বেই একজন প্যান আমেরিকান ওয়ার্ল্ড এয়ারওয়েজের পাইলট, একজন জর্জিয়ান ডাক্তার ও একজন লুইজিয়ানার প্যারিশ কূসলী ছদ্মবেশে মিলিয়ন ডলার উপার্জন করেছিলেন। তার প্রধান অপরাধ ছিল চেক জালিয়াতি, তিনি এতটাই দক্ষতা অর্জন করেছিলেন যে এফবিআই পরবর্তীকালে তার কাছে চেক জালিয়াতদের ধরার জন্য সাহায্য চায়।
চলচ্চিত্রটি ২০০২ সালের ২৫শে ডিসেম্বর মুক্তি পায় এবং সমালোচনামূলক ও ব্যবসায়িকভাবে সফল হয়। ৭৫তম একাডেমি পুরস্কারে ক্রিস্টোফার ওয়াকেন ও জন উইলিয়ামস যথাক্রমে শ্রেষ্ঠ পার্শ্ব অভিনেতা ও শ্রেষ্ঠ মৌলিক সুর বিভাগে মনোনয়ন লাভ করেন।
ঈশ্বরবাদ

ঈশ্বরবাদ বা যৌক্তিক একেশ্বরবাদ () হল একটি দার্শনিক অবস্থান যা ধর্মীয় জ্ঞানের উৎস হিসেবে ধর্মগ্রন্থের অবতরণ এবং ঐশ্বরিক প্রতিনিধিদের প্রত্যাখ্যান করে এবং একইসাথে এই সিদ্ধান্তে উপনীত হয় যে, প্রাকৃতিক জগৎকে পর্যবেক্ষণ করা এবং তার কার্যকারণ বিশ্লেষণই বিশ্বব্রহ্মাণ্ডের একক সৃষ্টিকর্তার অস্তিত্ব নির্ধারণের জন্য যথেষ্ট। এটি এমন একটি বিশ্বাস যাতে বলা হয়, ঈশ্বর অবশ্যই আছেন কিন্তু তিনি মানুষকে কোনো কাজের নির্দেশ দেন না। ঈশ্বরবাদে আরও বলা হয় যে, মানুষের উচিত যুক্তি এবং কারণের উপর নির্ভর করা, পবিত্র ধর্মগ্রন্থভিত্তিক কোন ধর্মের উপর নয়। যারা ঈশ্বরবাদের অনুসরণ করে তাদের ঈশ্বরবাদী বলা হয়।
ঈশ্বরবাদীগণ বিশ্বাস করেন যে কোন এক শাশ্বত শক্তি বিশ্বকে সৃষ্টি করেছেন। তবে তারা বিশ্বাস করে না যে, বিশ্বের সৃষ্টি কোন আকস্মিক ঘটনার ফলে ঘটেছে। তারা সাধারণত অলৌকিকতার মত অতিপ্রাকৃত ঘটনাগুলোকে প্রত্যাখ্যান করে। যেমন - ভূত, জ্বীন, জাদু ইত্যাদি। তারা বিশ্বাস করে যে ঈশ্বর বিশ্ব পরিচালনায় প্রাকৃতিক নীতির ব্যবস্থা করে রেখেছেন এবং সেগুলোতে তিনি সরাসরি সম্পৃক্ত হন না। ঈশ্বরবাদীগণ কুরআন ও বাইবেলের মত ধর্মগ্রন্থগুলোকে ঈশ্বরের রচিত নয় বরং মানব রচিত বলে মনে করেন।
ইতিহাসের বিখ্যাত ঈশ্বরবাদীদের মধ্যে মার্কিন রাষ্ট্রপতি থমাস জেফারসন, মার্কিন রাজনৈতিক নেতা ও বিজ্ঞানী বেঞ্জামিন ফ্রাঙ্কলিন, বিখ্যাত ফরাসি বিজেতা নেপোলিয়ন,ফরাসি লেখক ও দার্শনিক ভলতেয়ার, ব্রিটিশ দার্শনিক টমাস পেইন, এবং অভিনেতা মার্লোন ব্র্যান্ডো অন্যতম।
প্রাচীন সময় থেকে ঈশ্বরবাদী চিন্তাধারা বিদ্যমান ছিল। প্রাচীন গ্রিকদের মধ্যে হেরাক্লিটাস একটি প্রতীক ও যৌক্তিক রীতির ধারণা করেন এবং বলেন, "জ্ঞান, যা দ্বারা সকল বিষয়ে সকল কিছু চালিত হয়" তা "ইচ্ছাকৃত ও অনিচ্ছাকৃত উভয় ক্ষেত্রেই তা জিউস (ঈশ্বর)" বলে গণ্য হত। প্লেটোর বিবেচনায় ঈশ্বর হলেন স্থপতি। প্রাচীন গ্রিসের বাইরে অনেক সংস্কৃতিতে সম্মানের সহিত ঈশ্বরবাদ সম্পর্কিত কিছু মতবাদ রয়েছে। যাই হোক, "ঈশ্বরবাদ" শব্দ দিয়ে বর্তমানে যা বুঝানো হয় তা ১৭শ শতাব্দীতে ইউরোপে, বিশেষ করে ব্রিটেনে, প্রাকৃতিক ধর্মতত্ত্ব বা মুক্তচিন্তার আন্দোলন বুঝাতে ব্যবহৃত হত।
বাইবেলের সমালোচনা বিষয়ক প্রারম্ভিক লেখনীতে, যেমন টমাস হবসের "লেভিয়াথান" ও স্পিনোজার "থিওলজিকো-পলিটিকাল ট্রিটিজ", এবং অন্যান্য অল্প-পরিচিত লেখক, যেমন রিচার্ড সিমন, ও আইজাক লা পেইরেরের লেখনী সমালোচনামূলক ঈশ্বরবাদের উন্নয়নের ভিত শক্ত করেছে।
ঈশ্বরবাদের গুরুত্বপূর্ণ পূর্বসূচনা ছিল চারবারির প্রথম লর্ড এডওয়ার্ড হারবার্টের (মৃ. ১৬৪৮) লেখনী। তাকে "ইংরেজি ঈশ্বরবাদের জনক" বলা হয়, এবং তার বই "দে ভেরিতেত" (সত্যে, যা বহিঃপ্রকাশ, সম্ভাব্যতা, ও মিথ্যা থেকে ভিন্ন) (১৬২৪) ছিল ঈশ্বরবাদ সম্পর্কিত প্রথম প্রধান লেখনী।
ধর্ম লোকে হারবার্ট পাঁচটি বিষয় বিশ্বাস করতেন
অঙ্কপৃষ্ঠীয়

অঙ্কপৃষ্ঠীয় (সংস্কৃত "অঙ্ক" অর্থাৎ সম্মুখ ও "পৃষ্ঠ" অর্থাৎ পশ্চাৎ) অঙ্গ বলতে সেই সমস্ত অঙ্গকে বোঝায় যেগুলির সামনের ও পিছনের তল দুটির আকার ও গঠন পরস্পরের থেকে আলাদা হয়। এর অন্যতম উদাহরণ হল গাছের পাতা। যে সমস্ত অঙ্গ ভ্রূণাবস্থায় উৎপত্তির সময় পৃষ্ঠীয় তল থেকে কোশ বিভাজন শুরু হয়ে অঙ্কীয় তলে গিয়ে শেষ হয়।
ক্ষেত্রবিশেষে সমগ্র জীবদেহের বর্ণনা দেওয়ার জন্যও অঙ্কপৃষ্ঠীয় কথাটি ব্যবহৃত হয়, যেমন চ্যাপ্টাকৃমি পর্বের প্রাণীদেহ অঙ্কপৃষ্ঠীয়ভাবে চ্যাপ্টা।
মোবাশ্বের আলী

মোবাশ্বের আলি (১ জানুয়ারি ১৯৩১ - ৯ নভেম্বর ২০০৫) হলেন একজন বাংলাদেশী সাহিত্যিক।
মোবাশ্বের আলী ১৯৩১ সালের ১ জানুয়ারি কুমিল্লা শহরের বাগিচাগাঁওয়ে জন্মগ্রহণ করেন। তার পিতার নাম নেওয়াজেস আলী ও মাতার নাম নসিবুননেসা বেগম। তার পিত আইনজীবী ছিলেন। তিনি ব্রাহ্মণবাড়িয়া অন্নদা সরকারি উচ্চ বিদ্যালয় থেকে প্রবেশিকা, ১৯৪৮ সালে কুমিল্লা ভিক্টোরিয়া কলেজ থেকে উচ্চ মাধ্যমিক, ১৯৫১ সালে ঢাকা বিশ্ববিদ্যালয় থেকে বাংলা ভাষা ও সাহিত্য স্নাতক সম্মান এবং ১৯৫২ সালে স্নাতকোত্তর পাশ করেন। তিনি ভাষা আন্দোলনেও সরাসরি অংশগ্রহণ করেন।
১৯৬৩ সালে ময়মনসিংহ নিবাসী খুরশিদা খাতুনকে বিয়ে করেন। তিনটি ছেলে সন্তানের মধ্যে ছোট ছেলে শিশু অবস্থায় মৃত্যুবরণ করেন, মেঝ ছেলে প্রতিবন্ধী এবং বড় ছেলে প্রফেসর ড. মুহাম্মদ মাহবুব।
তিনি আজীবন শিক্ষক ছিলেন। ১৯৫৩ সালে তৎকালিন ময়মনসিংহ জেলা নেত্রকোণা কলেজে বাংলা বিভাগে অধ্যাপনা পদে কর্মজীবন শুরু করেন। ১৯৫৫ সালে যশোর এম.এম. কলেজ (মাইকেল মধুসূদন কলেজ)-এ বাংলা বিভাগে যোগদান করেন। ১৯৫৮ সারে কুমিল্লা ভিক্টোরিয়া কলেজের বাংলা বিভাগে যোগদান করে একটানা ২০ বছর চাকুরি করেছেন। পরে তিনি এ কলেজের বাংলা বিভাগের বিভাগীয় প্রধান হন। ভিক্টোরিয়া কলেজ থেকে উপাধ্যক্ষ হিসেবে খুলনা বি.এল. সরকারি কলেজে যোগদান করেন। ১৯৮১ সালে তিনি চট্টগ্রাম সরকারি মুহাম্মদ মহসীন কলেজে অধ্যক্ষ হিসেবে যোগদান করেন এবং ৩১ ডিসেম্বর ১৯৮৭ সালে চাকুরি থেকে অবসর গ্রহণ করেন।
শেষ জীবনে গবেষণা ও লেখালেখি করেই অতিবাহিত করেছেন।
ছাত্রাবস্থা থেকে অধ্যাপনায় বিশ্ব-সাহিত্য-সংস্কৃতি চর্চা অব্যাহত রাখেন। 'সমকাল'-এ লেখা দিয়ে তার লেখক-জীবন শুরু। সিকান্দর আবু জাফরের অনুরোধে তার গ্রীক সাহিত্য আলোচনা ও অনুবাদের সূত্রপাত।
ডোবকা

ডোবকা (বা ডবকা নামে পরিচত ) শহরটি ভারতবর্ষের আসাম রাজ্যের কেন্দ্রস্থলে নগাঁও জেলাতে অবস্থিত একটি বাণিজ্যিক কেন্দ্রস্থল। এটি ভারতীয় মহাজনপদের একটি প্রাচীন জনপদ ছিলো। এটি বর্তমানে নবগঠিত হোজাই জেলায় অবস্থিত৷
 ভারতীয় আদমশুমারি:- দবকার জনসংখ্যা ছিল ১১,০৪৩। পুরুষদের জনসংখ্যা ৫১%
এবং অপরপক্ষে মহিলাদের হার ৪৯%। দবকার সাক্ষরতার হার ৮৫% যা জাতীয় গড় ৬৬.৫% - এর তুলনায় অনেক বেশি :
পুরুষদের মধ্যে সাক্ষরতার হার ৮৮% এবং মহিলাদের মধ্যে এই হার ৭৯%। এই শহরের ৬ বছরের কম বয়সীদের জনসংখ্যা ১২% ।
দবকা গড় সমুদ্রতল থেকে প্ৰায় ৬১ মিটার উচ্চতায় অবস্থিত
৩৬ নং জাতীয় মহাসড়ক দবকাকে নগাঁও এবং ডিমাপুর  শহরের সাথে যুক্ত করেছে।
চারিদিকেতে বেষ্টিত পাহাড় শহরটিকে আসামের সুন্দর শহরে পরিণত করেছে।
দবকার সংস্কৃতি ঐতিহ্যগত উৎসব, খাদ্য, সঙ্গীত এবং নাটমন্দিরের একটি মিশ্রণ। শহরটি আসামের অন্যান্য শহরের তুলনায় আকার ও প্রাচুর্যে নানাবিধ খাদ্য, বিনোদন ও রাত্রি জীবনের সঙ্গে একটি মিশ্রিত এবং বিচিত্র জীবনধারা উপলব্ধি করায়। দবকার ইতিহাস সংস্কৃতির, ধর্মের এবং খাবার সহাবস্থানের বিচিত্র পরিসীমা একটি গুরুত্বপূর্ণ বাণিজ্যকেন্দ্র হিসেবে শহরে নেতৃত্বাধীন হয়েছে। ব্রিটিশ আমল থেকেই আসামের সর্বাঙ্গ থেকে মানুষদের অভিপ্রয়াণের কারণে শহরটির সংস্কৃতির একটি অনন্য মিশ্রণ। হিন্দুদের একটি উল্লেখযোগ্য সংখ্যার সাথে এখানকার বাসিন্দাদের সংখ্যাগরিষ্ঠ মুসলমান । দবকার বাসিন্দারা উভয় পাশ্চাত্য এবং ভারতীয় উৎসব উদ্‌যাপন করে। শহরটির কিছু জনপ্রিয় উৎসবের মধ্যে রয়েছে দীপাবলী, দোল, ঈদ, বড়দিন, নবরাত্রি, গুড ফ্রাইডে, বিহু, মহরম, দুর্গাপূজা এবং মহাশিবরাত্রি।
হোজাই পর দোবোকা মধ্যপ্রাচ্যের দেশগুলোতে আন্তর্জাতিক আগর রপ্তানির ক্ষেত্রে একটি প্রযুক্তিগত শহর এবং ব্যাংকক, লাওস, সিঙ্গাপুরের মতই দবকা আসামের উন্নত শহরের অন্যতম । শহরটি আসামের সর্বোচ্চ মাথাপিছু আয় দিক থেকে দশম স্থান অর্জন করেছে। নিম্ন শ্রেণীর পরিবারের বেশিরভাগই ধান চাষ, গম চাষ, আখ চাষের সঙ্গে নিয়োজিত রয়েছেন। যদিও বিপুল পরিমাণের চাল উৎপাদনের তুলনায় অতি সামান্য জমি। নিচু পাহাড়ের অন্তরালে মাটির প্রাকৃতিক উর্বরতা উল্লেখযোগ্যভাবে চাষ উৎপাদনে গতিবৃদ্ধপ্রাপ্ত করে তুলে।
পুষ্পদন্ত

জৈনধর্মে পুষ্পদন্ত (সংস্কৃত: पुष्पदन्त) হলেন বর্তমান যুগের (‘অবসর্পিণী’) ৯ম তীর্থঙ্কর। তিনি সুবিধিনাথ নামেও পরিচিত। জৈন বিশ্বাস অনুসারে, তিনি একজন সিদ্ধ ও অরিহন্ত (সেই মুক্তাত্মা যিনি আত্মার সকল কর্ম ধ্বংস করেছেন) হয়েছিলেন।
পুষ্পদন্ত বা সুবিধিনাথ ছিলেন বর্তমান ‘অবসর্পিণী’ যুগের ৯ম তীর্থঙ্কর। জৈন বিশ্বাস অনুসারে, তিনি একজন সিদ্ধ ও অরিহন্ত (সেই মুক্তাত্মা যিনি আত্মার সকল কর্ম ধ্বংস করেছেন) হয়েছিলেন।
কাকন্দির (অধুন্দ খুখুন্দু, দেওরিয়া, উত্তরপ্রদেশ) ইক্ষ্বাকু রাজবংশের রাজা সুগ্রীব ছিলেন পুষ্পদন্তের পিতা এবং রানি রমা ছিলেন তাঁর মাতা। বিক্রম সম্বৎ অনুসারে মাঘ কৃষ্ণা পঞ্চমীর দিন তাঁর জন্ম হয়েছিল। পুষ্পদন্ত ঋষভনাথ প্রতিষ্ঠিত চতুর্মুখী জৈন সংঘ পুনঃপ্রতিষ্ঠা করেন। তাঁর প্রতীক হল কুমির, মল্লি বৃক্ষ, অজিত যক্ষ, মহাকালী (দিগম্বর) ও সুতারকা (শ্বেতাম্বর) যক্ষিণী।
হিদার নাইট

হিদার ক্লেয়ার নাইট (; জন্ম: ২৬ ডিসেম্বর, ১৯৯০) রোচডেলে জন্মগ্রহণকারী বিশিষ্ট ইংরেজ প্রমিলা ক্রিকেটার। ইংল্যান্ড মহিলা ক্রিকেট দলের পক্ষে আন্তর্জাতিক ক্রিকেটে অংশ নিচ্ছেন। বর্তমানে জাতীয় দলের অধিনায়কের দায়িত্বে রয়েছেন। দলে তিনি মূলতঃ ডানহাতি ব্যাটসম্যান হিসেবে খেলে থাকেন। এছাড়াও মাঝেমধ্যে ডানহাতে মিডিয়াম পেস বোলিং করে থাকেন হিদার নাইট।
ডেভনের প্লাইমাউথে রাষ্ট্র নিয়ন্ত্রিত মাধ্যমিক বিদ্যালয় প্লাইমস্টক স্কুলে অধ্যয়ন করেন। কেমব্রিজ বিশ্ববিদ্যালয়ে প্রাকৃতিক বিজ্ঞান বিষয়ে অধ্যয়নের আমন্ত্রণবার্তা পেলেও তিনি তা ফিরিয়ে দেন ও ক্রিকেটের দিকেই মনোনিবেশ ঘটান। পরবর্তীকালে অবশ্য কার্ডিফ বিশ্ববিদ্যালয়ে জৈব চিকিৎসা বিজ্ঞানে ভর্তি হয়েছিলেন।
নিজ এলাকা ডেভনে ডায়মন্ডসের পক্ষে কাউন্টি ক্রিকেটে চমৎকার ব্যাটসম্যানরূপে নিজেকে মেলে ধরেন। পাশাপাশি রুবিজ ও ইংল্যান্ড একাডেমি মহিলাসহ ইংল্যান্ড মহিলা দলে খেলেন তিনি। কাউন্টিতে ২০০৮ ও ২০০৯ সালে যথাক্রমে ৩৯০ ও ৬২২ রান তুলে সর্বোচ্চ রান সংগ্রাহক হন।
নাইট ক্লাব ক্রিকেটে ডেভন ক্রিকেট লীগে প্লাইমস্টক ক্রিকেট ক্লাবে খেলেন। সেখানে তিনি প্রথম একাদশের পক্ষে ব্যাটিং উদ্বোধনে নামতেন। কোল্টস প্রশিক্ষণ শিবিরে ৮ বছর বয়সে উপস্থিত থাকতে শুরু করেন এবং প্লাইমস্টকের যুব পদ্ধতিতে অগ্রসর হতে থাকেন।
২০১০ সালে ভারত সফরে আসা আঘাতপ্রাপ্ত সারাহ টেলরের পরিবর্তে তার স্থলাভিষেক ঘটে। ১ মার্চ তারিখে মুম্বইয়ে অনুষ্ঠিত ৫ম ওডিআইয়ে তার অভিষেক হয়। খেলায় তিনি ৪৯ রান তোলেন। ২০১০ সালে দলের সাথে শ্রীলঙ্কা সফরে যান। ২২ নভেম্বর কলম্বোয় অনুষ্ঠিত সিরিজের ২য় টুয়েন্টি২০ খেলায় তার অভিষেক ঘটে। এরপর জানুয়ারি, ২০১১ সালে সিডনির ব্যাংকসটাউন ওভালে স্বাগতিক অস্ট্রেলিয়ার বিপক্ষে একমাত্র টেস্টে তার অভিষেক ঘটে।
এপ্রিল, ২০১৪ সালে ইসিবির কেন্দ্রীয় চুক্তির ১৮ খেলোয়াড়ের একজনরূপে মনোনীত হন।
মহিলাদের ইউকে ক্রিকেট রেঞ্জ ব্যাপকভাবে বিস্তারের লক্ষ্যে প্রতিষ্ঠা করেন। যুক্তরাজ্যের সর্বত্র মহিলাদের ক্রিকেট বিস্তারে এসএম পিন্টুর সাথে ও ক্রিকেট ডিয়েল ডাইরেক্ট একযোগে কাজ করছে।
কল্পসূত্র

কল্পসূত্র (সংস্কৃত: कल्पसूत्र) হল একটি জৈন ধর্মগ্রন্থ। এই গ্রন্থে জৈন তীর্থঙ্করদের জীবনী পাওয়া যায়। তীর্থঙ্কর পার্শ্বনাথ ও মহাবীরের জীবনী এই গ্রন্থে বিশেষভাবে আলোচিত হয়েছে। সেই সঙ্গে মহাবীরের নির্বাণের বিস্তারিত বিবরণ দেওয়া হয়েছে।
ভদ্রবাহুকে এই গ্রন্থের রচয়িতা মনে করা হয়। জৈন বিশ্বাস অনুসারে, মহাবীরের নির্বাণ লাভের (প্রথাগত মত অনুসারে খ্রিস্টপূর্ব ৫৯৯ -৫২৭ অব্দ) দেড়শো বছর পর এই গ্রন্থটি রচিত হয়েছিল।
শ্বেতাম্বর সম্প্রদায়ের অন্তর্গত জৈন সাহিত্যের ছয়টি শাখার মধ্যে কল্পসূত্র গ্রন্থটিকে অন্যতম 'ছেদসূত্র' মনে করা হয়। এই গ্রন্থে বিস্তারিত জীবনী আলোচিত হয়েছে। খ্রিস্টীয় পঞ্চদশ শতাব্দীর মধ্যভাগ থেকে এই গ্রন্থ অবলম্বনে একাধিক পুথিচিত্র ও ক্ষুদ্রচিত্র অঙ্কিত হয়েছে। এই গ্রন্থের সবচেয়ে পুরনো যে কাগজে লিখিত পুথিগুলি পাওয়া যায়, সেগুলি খ্রিস্টীয় চতুর্দশ শতাব্দীতে পশ্চিম ভারতে লিখিত হয়েছিল।
জৈন সন্ন্যাসী ও সাধারণ গৃহস্থদের আট দিন ব্যাপী উৎসব পর্যুষণে এই গ্রন্থটি পঠিত ও অভিনীত হয়। জৈনধর্মে কেবল সন্ন্যাসীরাই এই গ্রন্থটি পাঠের অধিকারী। তাই এই গ্রন্থটির আধ্যাত্মিক মূল্য অত্যন্ত বেশি।
ব্রিটিশ ভারত মহাসাগরীয় এলাকা

ব্রিটিশ ভারত মহাসাগরীয় এলাকা হচ্ছে ব্রিটেন দ্বারা অধিকৃত ভারত মহাসাগর এক দূরবর্তী দ্বীপপুঞ্জ। এই দ্বীপপুঞ্জটি আফ্রিকা মহাদেশের অন্তর্গত। ১০০০টির বেশি দ্বীপ নিয়ে দ্বীপপুঞ্জটি গঠিত। দ্বীপগুলি খুবই ক্ষুদ্র। দ্বীপগুলির মধ্যে দিয়েগো গার্সিয়া সবচেয়ে বড় এবং এর আয়তন ৪৪ বর্গকিলোমিটার। দ্বীপপুঞ্জটির মোট আয়তন ৬০ বর্গকিলোমিটার। ২০০৬ সালের আদমশুমারিতে এলাকাটিতে মোট জনসংখ্যা ৪০০০। এর মধ্যে ২,২০০ জন মার্কিন সেনাবাহিনীর সদস্য। এখানে ব্রিটিশ ও মার্কিন বিমানবাহিনীর ঘাঁটি রয়েছে। এখানকার বিমান ঘাঁটি উপসাগরীয় যুদ্ধ ও আফগান যুদ্ধে ব্যবহৃত হয়েছিল।
 ১৩,৩২১
খন্দকার আব্দুল মুত্তালিব

খন্দকার আব্দুল মুত্তালিব একজন বাংলাদেশী পদার্থবিজ্ঞানী এবং ফ্লোরিডা বিশ্ববিদ্যালয়ের অধ্যাপক।
মুত্তালিব ১৯৫২ সালের ১ ডিসেম্বর জন্মগ্রহণ করেন। তিনি ঢাকা বিশ্ববিদ্যালয় থেকে পদার্থবিজ্ঞানে ১৯৭৫ সালে বিএসসি এবং ১৯৭৬ সালে এমএসসি ডিগ্রি অর্জন করেন। তিনি প্রিন্সটন বিশ্ববিদ্যালয় থেকে ১৯৮২ সালে পিএইচডি ডিগ্রি অর্জন করেন। তার পিএইচডি উপদেষ্টা ছিলেন পদার্থবিজ্ঞানে নোবেল বিজয়ী ফিলিপ ওয়ারেন অ্যান্ডারসন। তিনি ১৯৮২ থেকে ১৯৮৪ সাল পর্যন্ত শিকাগো বিশ্ববিদ্যালয়ের জেমস ফ্রাঙ্ক ইন্সটিটিউটে, ১৯৮৪ থেকে ১৯৮৬ সাল পর্যন্ত ব্রুকহ্যাভেন ন্যাশনাল ল্যাবরেটরীতে এবং ১৯৮৬ থেকে ১৯৮৭ সাল পর্যন্ত ইয়েল বিশ্ববিদ্যালয়ে ডক্টরেটোত্তর গবেষণা করেন। তিনি ১৯৮৭ সালে ফ্লোরিডা বিশ্ববিদ্যালয়ের পদার্থবিজ্ঞান বিভাগে সহকারী অধ্যাপক হিসেবে যোগদান করেন। তিনি ১৯৯২ সালে সহযোগী অধ্যাপক এবং ২০০০ সালে অধ্যাপক পদে উন্নীত হন। 
ড. মুত্তালিবের ৮০টি প্রকাশনা আছে।
আন্তর্জাতিক ক্রিকেটে মোহাম্মদ ইউসুফের শতরানের তালিকা

মোহাম্মদ ইউসুফ ( ইসলাম ধর্ম গ্রহণের পূর্বে ইউসুফ ইউহোনা নামে পরিচিত ছিলেন) একজন পাকিস্তানি ক্রিকেটার এবং পাকিস্তান জাতীয় ক্রিকেট দল এর সাবেক অধিনায়ক। তিনি শতরান করেছেন (১০০ বার তার অধিক রান) যথাক্রমে টেস্ট ক্রিকেটে ২৪টি এবং একদিনের আন্তর্জাতিক (ওডিআইয়ে) ১৫টি। ২০১২ সালের জুনের হিসাব অনুযায়ী, তিনি আন্তর্জাতিক ক্রিকেটে পাকিস্তানি খেলোয়াড় হিসেবে সর্বাধিক শতরানের মালিক। ২০১০ সালে কতিপয় একজন লেখকের ভাষ্যমতে তিনি সর্বকালের সেরা মিডল ব্যাটসম্যান হিসেবে আখ্যা প্রদান করেন, যদিও সেরা দলের বিপক্ষে এবং সবচেয়ে গুরুত্বপূর্ণ ম্যাচে প্রত্যাাশিত ফলাফল না করার প্রবণতা থাকা সত্ত্বেও এবং ওয়েস্ট ইন্ডিয়ান ক্রিকেটার ব্রায়ান লারার মতে, "শুধুমাত্র পাকিস্তানি ক্রিকেটের জন্য একটি আদর্শই নয়, বিশ্বজুড়ে যুব ক্রিকেটের জন্যও বটে"। ইউসুফ ২০০৩ সাল থেকে ২০১০ সাল পর্যন্ত পাকিস্তানি জাতীয় ক্রিকেট দলের অধিনায়ক হিসেবে প্রতিনিধিত্ব করেন। যেখানে তিনি ৯টি টেস্ট ম্যাচ এবং ৮টি একদিনের আন্তর্জাতিকের দায়িত্ব পালন করেন। ২০১২ সালের জুনের হিসাব অনুযায়ী, তিনি টেস্ট ক্রিকেটে এক বছরে সর্বাধিক রানের বিশ্ব রেকর্ড গড়েন, যেখানে তিনি ২০০৬ সালের মৌসুমে ১১টি টেস্ট ম্যাচে ১,৭৮৮ রান করেন। এছাড়াও তিনি ২০০৬ সালে ৯টি আন্তর্জাতিক শতরান করেন, যেটি অবশ্য এক বছরে জন্য বিশ্ব রেকর্ডের মাইলফলক। ২০০৭ সালে তিনি উইজডেন বর্ষসেরা ক্রিকেটার নির্বাচিত হন, ক্রিকেট বর্ষপঞ্জী উইজডে তাকে "স্মার্টনেস" উল্লেখ করেন এবং "রানের জন্য ব্যস্ত" ক্রিকেটার আখ্যায়িত করেন।
Notes
তথ্যসূত্র
নাসিরুল ইসলাম নাসির

মোহাম্মদ নাসিরুল ইসলাম নাসির (জন্ম: ১০ আগস্ট ১৯৮৮; নাসিরুল ইসলাম নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ জামাল এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেলে থাকেন।
২০০৮–০৯ মৌসুমে, বাংলাদেশী ফুটবল ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১০–১১ মৌসুমে তিনি শেখ জামালে যোগদান করেছেন। শেখ জামালে মাত্র ১ মৌসুম অতিবাহিত করার পর পুনরায় ঢাকা মোহামেডানের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী, শেখ রাসেল, ঢাকা মোহামেডান, সাইফ এবং চট্টগ্রাম আবাহনীর হয়ে খেলেছেন। ২০২২–২৩ মৌসুমে, তিনি সাইফ হতে বাংলাদেশী ক্লাব শেখ জামালে যোগদান করেছেন। 
২০১০ সালে, নাসির বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি এরপূর্বে ২০০৯ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩৪ ম্যাচে অংশগ্রহণ করেছেন।
মোহাম্মদ নাসিরুল ইসলাম নাসির ১৯৮৮ সালের ১০ই আগস্ট তারিখে বাংলাদেশের চাঁপাইনবাবগঞ্জের রামকৃষ্ণপুরে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি নবাবগঞ্জ উচ্চ বিদ্যালয় থেকে মাধ্যমিক স্কুল সার্টিফিকেট অর্জন করেছেন।
নাসির বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১০ সালের ৭ই নভেম্বর তারিখে তিনি ২০১০ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন।
২০০৯ সালের ২৬শে এপ্রিল তারিখে, মাত্র ২০ বছর ৮ মাস ২৭ দিন বয়সে, নাসির কম্বোডিয়ার বিরুদ্ধে ২০১০ এএফসি চ্যালেঞ্জ কাপ বাছাইপর্বের গ্রুপ পর্বের নিজেদের প্রথম ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে নাসির সর্বমোট ৫ ম্যাচে অংশগ্রহণ করেছেন।
আসামের বিধানসভা কেন্দ্রের তালিকা

৭ এপ্রিল ১৯৩৭ সালের সূচনাতে আসাম বিধানসভার সমষ্টির সংখ্যা ছিল ১০৮। ১৯৫৭ সালে তা ১০৫ পর্যায়ে নেমে আসে। ১৯৬২ সালে সমষ্টির সংখ্যা ১১৪ - তে বৃদ্ধি করা হয় এবং ১৯৭২ পর থেকে, তা ১২৬ হয়। ১৯৭৬ সাল,
৮ টি সমষ্টি তফসিলি জাতি প্রার্থীদের জন্য সংরক্ষিত হয়
এবং
১৬ টি সমষ্টি তফসিলি উপজাতিদের প্রার্থীদের জন্য সংরক্ষিত করা হয়। কামরূপ মেট্রো জেলার দিসপুর বিধানসভার সমষ্টি ৩.৫৩ লাখ ভোটার নিয়ে আসামের বৃহত্তম বিধানসভার সমষ্টি অধিকারী হয়।
নিম্নে আসাম বিধানসভার সমষ্টিসমূহের তালিকা দেওয়া হয়। এই তালিকাটি ১৯৭৬ সনের বিধানসভা কেন্দ্রের নির্ধারিত তালিকার উপর ভিত্তি করে প্রস্তুত করা হয়:
শিলচর লোকসভা কেন্দ্র

শিলচর লোকসভা নির্বাচনী কেন্দ্র উত্তর-পূর্ব ভারতের, আসাম রাজ্যের ১৪ টি লোকসভা আসনের মধ্যে অন্যতম। কাছাড় জেলায় অবস্থিত এই আসনটি অসংরক্ষিত। ১৯৫১ থেকে ১৯৭১ অবধি শিলচরের এই কেন্দ্রটির নাম ছিল কাছাড় লোকসভা কেন্দ্র।
২০১৪ খ্রিস্টাব্দে আসাম লোকসভা নির্বাচনে শিলচর কেন্দ্রের ভোটার সংখ্যা ছিল ১০,৬০,১৭৫ জন। যার মধ্যে ৫,৫৪,৫৪০ জন পুরুষ, ৫,০৫,৫৫৮ জন নারী ছিলেন ও তৃতীয় লিঙ্গের ভোটার ছিলেন ৭৭ জন।
২০১৯ খ্রিস্টাব্দে শিলচর কেন্দ্রের ভোটার সংখ্যা বেড়ে হয় ১১,৯১,২৮৯ জন। ভোটার পরিসংখ্যান নিম্নরূপ:
শিলচর লোকসভা কেন্দ্র নিম্নলিখিত বিধানসভা খন্ডসমূহে সংগঠিত হয়েছে:
টীকা
২০১৬ সালের ভারতীয় সাধারণ নির্বাচন ১৬তম লোকসভার গঠন লক্ষ্যে ভারতের মোট ৫৪৩ লোকসভা কেন্দ্রের সবকয়টির সংসদ সদস্যদের নির্বাচন করতে অনুষ্ঠিত হয়। নির্বাচনটি ৭ এপ্রিল থেকে ১২ মে পর্যন্ত নয়টি পর্বে চলে যা দেশের ইতিহাসে দীর্ঘতম নির্বাচন।
বিঠোবা মন্দির

বিঠোবা মন্দির, পন্ধরপুর, যা আনুষ্ঠানিকভাবে শ্রীবিট্‌ঠল-রুক্মিণী মন্দির নামেও পরিচিত (মারাঠি: श्री विठ्ठल-रूक्मिणी मंदिर) হলো বিঠোবা উপাসনার প্রধান কেন্দ্র। বিট্‌ঠল বা বিঠোবাকে কৃষ্ণ বা বিষ্ণুর একটি রূপ মনে করা হয়। রুক্মিণী বা রাখুমাই হলেন তার পত্নী। এটি ভারতের মহারাষ্ট্র রাজ্যের সর্বাধিক পরিদর্শিত মন্দির। প্রতি বছর আষাঢ়ী একাদশী ও কার্তিকী একাদশী উপলক্ষ্যে বারকরী সম্প্রদায়ের অনুগামীরা তাদের বাড়ি থেকে পন্ধরপুর মন্দিরের উদ্দেশ্যে তীর্থযাত্রা করেন। এই যাত্রাকে দিন্ডি বলা হয়। তারা বিশ্বাস করেন, পন্ধরপুরের ধারে চন্দ্রভাগা নদীতে স্নান করলে সব রকম পাপ থেকে মুক্ত হওয়া যায়। সকল ভক্তই বিঠোবা বিগ্রহের পাদস্পর্শ করার অধিকারী। ২০১৪ সালের মে মাসে, এই মন্দিরই প্রথম নারী ও অনগ্রসর শ্রেণির মানুষদের পুরোহিত হওয়ার জন্য এই মন্দিরে আমন্ত্রণ জানায়।
নাস্তিক চলচ্চিত্র উৎসব

নাস্তিক চলচ্চিত্র উৎসব হল প্রতিবছর আয়োজিত মার্কিন যুক্তরাষ্ট্র তথা বিশ্বের প্রথম চলচ্চিত্র উৎসব যেখানে পূর্ণদৈর্ঘ্য চলচ্চিত্র, পূর্ণদৈর্ঘ্য চলচ্চিত্র, স্বল্পদৈর্ঘ্য চলচ্চিত্র এবং বিশেষ সম্প্রদায়ের জন্য নির্মিত অ্যানিমেটেড ফিল্ম প্রদর্শিত হয়। ২০০৯ সালে শুরু হওয়া এই চলচ্চিত্র উৎসব স্থাপনা ডেভ ফিজরাল্ড, হাঙ্ক পেল্লিসিয়র ও বেরোনিকা চাটার দ্বারা হয়।
সান ফ্রান্সিসকোর রক্সি থিয়েটারে সেপ্টেম্বর ২০১৩-তে আয়োজিত পঞ্চম বার্ষিক নাস্তিক চলচ্চিত্র সমাবেশে কিছু চলচ্চিত্র ও ঘটনা-সম্বন্ধিত বিষয়ের উপর শর্টফিল্ম ও পূর্ণদৈর্ঘ্য চলচ্চিত্র প্রদর্শিত হয়। এতে পূর্ণদৈর্ঘ্য চলচ্চিত্র "রিভিশনারিজ" ও ছিল যাতে বর্তমান সময়ের খ্রিস্টীয় ধর্মপ্রচারকদের ইতিহাস এবং তাদের প্রতি বাধাদানের প্রচেষ্টাকে দেখানো হয়েছে। বিক্রম গান্ধী প্রিচালিত "কুমার: দ্য ট্রু স্টোরি অব এ ফলস প্রফেট" (কুমার: এক নকল ধর্মগুরুর সত্যি কাহিনী) প্রামাণ্যচিত্রটি এক ভিন্ন সময়ের ভারতীয় আমেরিকানদের কাহিনী যাদেরকে হিন্দুধর্মের রীতিনীতিতে বড় করা হলেও ফিল্মটিতে দেখানো কারণগুলোর জন্য তারা ধর্মের প্রতি আস্থা হারিয়ে ফেলে। এইসব কথা ভারতীয় আধ্যাত্মিক চিন্তাধারাযুক্ত পশ্চিমা মনীষীদের অনুভূতির বিপরীতে যায়।
মনোকামনা মন্দির

মনোকামনা মন্দির (নেপালি: मनकामना मन्दिर) নেপালের গোর্খা জেলার মনকামানা গ্রামে অবস্থিত একটি হিন্দু মন্দির। যা দেবী পার্বতীর অবতার ভগবতীকে উৎসর্গ করা হয়েছে। 
এই মন্দির নেপালের গোর্খা জেলা মুখ্যালয় থেকে ১২ কি.মি. দক্ষিণ-পূর্বে অবস্থিত। সমুদ্রতল থেকে ১,৩০২ মিটার উচ্চতায় অবস্থিত এই মন্দিরটির দক্ষিণের দিকে মহাভারত ঝিল ও ছিম্কেশ্বরী ডাঁডার সাথে উত্তর দিকে অন্নপূর্ণা হিমালয় আর মনাস্লু হিমালয়ের শৃঙ্গ দেখা যায়। মন্দির প্রাঙ্গণ থেকে সূর্যোদয় ও সূর্যাস্তের মনোরম দৃশ্য উপভোগ করা যায়।
যৌন নির্বাচন

যৌন নির্বাচন হল প্রাকৃতিক নির্বাচন-এর একটি ধরন, যেখানে যে কোন একটি জৈবিক লিঙ্গবিশিষ্ট সদস্য অপর লিঙ্গের সদস্যকে মিলনের জন্য নির্বাচন (আন্তঃলিঙ্গীয় নির্বাচন) করে থাকে, এবং বিপরীত লিঙ্গের সদস্যদের কাছে প্রবেশাধিকার পাবার জন্য সমলিঙ্গের সদস্যদের সঙ্গে প্রতিদ্বন্দ্বিতা (অন্তঃলিঙ্গীয় নির্বাচন) করে থাকে। এই দুই ধরনের নির্বাচন মানে এই যে, একটি জনসংখ্যায় কিছু সদস্যদের অন্যান্যদের তুলনায় অধিক প্রাজননিক সাফল্য রয়েছে, যার কারণ তারা অধিক আকর্ষণীয় অথবা তারা অধিক আকর্ষণীয় সঙ্গীকে সন্তান জন্মদানের জন্য নির্বাচন করে থাকে। উদাহরণস্বরূপ, মধ্যে প্রজনন মৌসুমে ব্যাঙ্গেদের যৌন নির্বাচন ঘটে যখন পুরুষেরা জলের কিনারায় একত্রিত হয় এবং তাদের সঙ্গীকে আকর্ষণ করে ঘ্যাঙর ঘ্যাঙ ডাকতে থাকে। এরপর স্ত্রী ব্যাঙ উপস্থিত হয় এবং সবচেয়ে গভীর কণ্ঠবিশিষ্ট এবং শ্রেষ্ঠ এলাকার পুরুষকে নির্বাচন করে। সহজভাবে বলতে গেলে, পুরুষ প্রাণীরা প্রজননক্ষম স্ত্রী প্রাণীদের দলে বারংবার মিলন এবং একচেটিয়া প্রবেশাধিকারের মাধ্যমে সুবিধা নিয়ে থাকে। নারী প্রাণীরা সীমিত সংখ্যক সন্তান নিতে পারে এবং প্রজননে বিনিয়োগকৃত শক্তির বিনিময়কে তারা সর্বোচ্চ মাত্রায় নিয়ে যায়।
ধারণা করা হয়েছিল,  চার্লস ডারউইন এবং আলফ্রেড রাসেল ওয়ালেস সর্বপ্রথম এই ধারণাটির উৎপত্তি ঘটান যারা একে তাড়িত প্রজাত্যায়ন হিসেবে বর্ণনা করেন এবং বলেন যে বহু জীব তাদের বৈশিষ্ট্যগুলোর বিবর্তন ঘটিয়েছিল, যাদের কার্যপ্রণালী তাদের ব্যক্তিগত টিকে থাকার জন্য ক্ষতিকর ছিল, এবং তারপর ২০শ শতাব্দীর দিকে রোনাল্ড ফিশার এই মতবাদকে আরও বিকশিত করেন।
অত্যন্ত প্রতিযোগিতামূলক এই প্রাণিজগতে যৌন প্রজননের ব্যবস্থাপনা জীববিজ্ঞানের একটি অন্যতম প্রধান রহস্য হয়ে আছে কারণ অযৌন প্রজনন-এ যৌন প্রজনন অপেক্ষা অনেক দ্রুত বংশবৃদ্ধি করা যায় কারণ যৌন প্রজননের মত এদের ৫০% পুরুষ নয়, যারা কিনা একাকী প্রজনন করতে অক্ষম হয়ে থাকে। যাইহোক, ২০১৫ সালে প্রকাশিত একটি গবেষণা ইঙ্গিত করে যে, যৌন নির্বাচনের দ্বারা যৌন প্রজননের অধ্যবসায়কে ব্যাখ্যা করা যেতে পারে।.
আফগানিস্তানে সময়

আফগানিস্তান মান সময় হচ্ছে আফগানিস্তানের দাপ্তরিক সময় । আফগানিস্তানে দিবালোক সংরক্ষণ সময় পালন করা হয় না।
আফগানিস্তানের আইএএনএ সময় অঞ্চল ডাটাবেসে সময় অঞ্চল "এশিয়া/কাবুল"।
আর্মেনিয়া সময়

আর্মেনিয়া মান সময় (AMT) আর্মেনিয়ায় ব্যবহৃত সময় অঞ্চল। আর্মেনিয়া মান সময় ইউটিসি থেকে ০৪ ঘণ্টা এগিয়ে . এখানে দিবালোক সংরক্ষণ সময় সমন্বয় করা হত - আর্মেনিয়া গ্রীষ্মকালীন সময় (AMST), যেটি ২০১২ সাল থেকে বন্ধ আছে।
নিউক্লিয়ন

 রসায়ন ও পদার্থবিদ্যায় পরমাণুর নিউক্লিয়াস গঠনের অন্যতম উপাদান হল নিউক্লিয়ন। প্রতিটি পারমাণবিক নিউক্লিয়াস এক বা একাধিক নিউক্লিয়ন দিয়ে গঠিত হয় এবং নিউক্লিয়াস এক বা একাধিক ইলেকট্রন দ্বারা পরিবেষ্টিত থাকে। নিউক্লিয়ন দুই প্রকার: নিউট্রন ও প্রোটন। এই ভর সংখ্যা ও নিউক্লিয়নের সংখ্যা একই। তাই বেশিরভাগ ক্ষেত্রে নিউক্লিয়ন ব্যবহার না করে ভর সংখ্যা হিসাবেই ব্যবহার করা হয়।
১৯৬০ এর দশক পর্যন্ত নিউক্লিয়নগুলিকে প্রাথমিক কণা বলে মনে করা হত, ছোট অংশ দিয়ে তৈরি নয়। এখন তারা যৌগিক কণা হিসাবে পরিচিত। যা শক্তিশালী মিথস্ক্রিয়া দ্বারা একসাথে আবদ্ধ তিনটি কোয়ার্ক দ্বারা তৈরি হয়।
আজারবাইজান সময়

আজারবাইজান মান সময় (AZT), আজারবাইজানে ব্যবহৃত সময়। এই মান সময় ইউটিসি থেকে ৮ ঘণ্টা এগিয়ে (). গ্রীষ্মকালীন সময় এখন ব্যবহৃত হয় না, কিন্তু ২০১৬ সাল পর্যন্ত এখানে সময় এক ঘণ্টা এগিয়ে গ্রীষ্মকালীন সময় চালু ছিল।.
ভুটান সময়

ভুটান সময় codice_1 হচ্ছে ভুটানের সময় অঞ্চল। এটি ইউটিসি থেকে ৬ ঘণ্টা এগিয়ে (). ভুটান দিবালোক সংরক্ষণ সময় পালন করেন না।
আইএএনএ সময় অঞ্চল ডাটাবেসে সময় অঞ্চলে ভুটানের নাম এশিয়া/থিম্পু।
বাগমতী নদী

বাগমতী নদী নেপালের একটি নদী। এটি কাঠমান্ডু উপত্যকার মধ্য দিয়ে সঞ্চালিত হয় এবং পাটন শহর থেকে কাঠমান্ডুকে আলাদা করেছে। এটি হিন্দু এবং বৌদ্ধ উভয়ের দ্বারাই পবিত্র বলে বিবেচিত হয়। হিন্দুদের অনেক মন্দির এই নদীর তীরে অবস্থিত।
বাগমতী নদীকে নেপালের সভ্যতা ও নগরায়ণের উৎস হিসেবে বিবেচনা করা হয়। নদীটিকে বিনয়পিটকে ভাগ্যমুদা () এবং নন্দভাগা হিসেবে উল্লেখ করা হয়। এটিকে মজ্ঝিমনিকায়তে বাহুমতি () হিসেবেও উল্লেখ করা হয়েছে। ৪৭৭ সালের একটি খোদাই এবং পরবর্তীকালে গোপালরাজ বনশবালীতে নদীটিকে বাগবতি পারপ্রদেশে (वाग्वति पारप्रदेशे) হিসেবে বর্ণনা করা হয়েছে। 
কাঠমান্ডু উপত্যকাসহ বাগমতি নদীর অববাহিকা, পশ্চিমে অনেক বিশালাকার গণ্ডকী অববাহিকা এবং পূর্বে কোশী অববাহিকার মধ্যে অবস্থিত।
কম্বোডিয়ায় সময়

কম্বোডিয়ায় অনুসরণ করে।
স্থানীয় মান সময় হল নমপেন সময় যা মূলত ইউটিসি + ৭: ১৯। কম্বোডিয়ায় ১৯২০ সালের পূর্ব পর্যন্ত এই স্থানীয় সময় ব্যবহৃত হয়েছিল। ১৯২০ সালের পর এটি ইন্দোচিনা সময়, ইউটিসি + ০৭: ০০ এ পরিবর্তিত করে। কম্বোডিয়া দিবালোকের সময় সাশ্রয় করে না বলে এই সময় সারা বছর ব্যবহার করা হয়।
ইরান মান সময়

ইরান মান সময় (আইআরএসটি) বা ইরান সময় (আইটি) হলো ইরানে ব্যবহৃত সময় অঞ্চল। ইরান একটি ইউটিসি অফসেট ব্যবহার করে। আইআরএসটিকে ৫২.৫ ডিগ্রি পূর্ব দ্রাঘিমারেখা দ্বারা সংজ্ঞায়িত করা হয়, এটি সেই একই দ্রাঘিমারেখা যা ইরানি বর্ষপঞ্জিকে সংজ্ঞায়িত করে ও এটি ইরানের সরকারি দ্রাঘিমারেখা।
২০০৫ থেকে ২০০৮ এর মধ্যে রাষ্ট্রপতি মাহমুদ আহমাদিনেজাদ ডিক্রি জারি করে ইরান দিবালোক সংরক্ষণ সময় (ডিএসটি) পালন করেনি। এটি ২১ মার্চ ২০০৮ থেকে পুনরায় চালু করা হয়। ২১ সেপ্টেম্বর ২০২২ তারিখে, ইরান ডিএসটি বাতিল করে এবং এখন থেকে সারা বছর মান সময় পালন করছে।
ইরানে ডিএসটি পরিবর্তনের তারিখগুলো সৌর হিজরি বর্ষপঞ্জির উপর ভিত্তি করে তৈরি হয়, এটি ইরানের সরকারি বর্ষপঞ্জি, যা মার্চ বিষুবের (নওরোজ) উপর নির্ভরশীল যা ইরানের মান সময় (৫২.৫°পূ বা জিএমটি+৩.৫) দ্রাঘিমারেখায় জ্যোতির্বিজ্ঞানের গণনা দ্বারা নির্ধারিত হয়। এর ফলে একটি অনন্য পরিস্থিতি দেখা দেয় যেখানে ডিএসটি স্থানান্তরের তারিখগুলো অন্যান্য দেশের মতো প্রতি বছর একই সপ্তাহের দিনে পড়ে না।
ডিএসটি ইরানে ১ ফারভারদিনের ২৪:০০-এ শুরু হতো, যা বিষুবের সুনির্দিষ্ট সময়ের উপর নির্ভর করে গ্রেগরীয় বর্ষপঞ্জিতে ২০ বা ২১ মার্চের সাথে মিলে যেতো (এটি ২১ বা ২২ মার্চ ২ ফারভারদিনের ০০:০০ এর সমান) ঘড়ির কাঁটা সেই সময় ২ ফারভাদিন তারিখের ০১:০০ (২১ বা ২২ মার্চ) এগিয়ে যেতো। বসন্তের এই পরিবর্তনটি নওরোজের দিন শেষে ঘটতো, যেটি ইরানি নববর্ষের দিন এবং ইরানি সংস্কৃতির সবচেয়ে গুরুত্বপূর্ণ উৎসব।
ডিএসটি একইভাবে ইরানে ৩০ শাহরিভারের ২৪:০০ এ শেষ হতো, যা ২০ বা ২১ সেপ্টেম্বরের সাথে মিলে যেতো (সমানভাবে, ২১ বা ২২ সেপ্টেম্বর ৩১ শাহরিভারের ০০:০০ এ)। ৩০ শাহরিভারে (২০ বা ২১ সেপ্টেম্বর) ঘড়ি পিছিয়ে ২৩:০০ এ চলে যেতো।
আইএএনএ সময় অঞ্চল তথ্যশালা ইরানের জন্য জোন.ট্যাব ফাইলে ইরানের জন্য একটি অঞ্চল রেখেছে, যার নাম এশিয়া/তেহরান।
জাপান মান সময়

জাপান মান সময় বা JST ( "Nihon Hyōjunji" or "Chūō Hyōjunji") জাপানের সময় অঞ্চল, যেটি ইউটিসি থেকে ৯ ঘণ্টা এগিয়ে অর্থাৎ । এখানে কয়েকবার আলোচনা হলেও দিবালোক সংরক্ষণ সময় চালু হয়নি। দ্বিতীয় বিশ্বযুদ্ধ চলাকালীন এই সময়কে "টোকিও মান সময়"ও বলা হত।
জাপানের মান সময় কোরীয় মান সময়, ইন্দোনেশীয় পূর্বাঞ্চল মান সময় এবং য়াকুতস্ক সময় একই।
জানুয়ারী ১৮৯৬ থেকে সেপ্টেম্বর ১৯৩৭ সাল পর্যন্ত জাপানে দুটি সময় অঞ্চল কার্যকর করা হয়েছিলঃ
অক্টোবর ১৯৩৭ সাল থেকে পশ্চিমাঞ্চলীয় ওকিনাওয়া এবং তাইওয়ানে কেন্দ্রীয় সময় অঞ্চলও ব্যবহৃত হচ্ছে-
আইএএনএ সময় অঞ্চল ডাটাবেস জাপানের নাম "এশিয়া/টোকিও"।
জর্ডানে সময়

জর্দানে সময় (AST) () দ্বারা প্রদান করা হয়, এবং দিবালোক সংরক্ষণ সময় পালনের সময় এটি ১ ঘণ্টা এগিয়ে () থাকে। দিবালোক সংরক্ষণের সময় সাধারণত ২৬ শে মার্চ থেকে ১ এপ্রিলের মধ্যে থাকা শুক্রবারে শুরু হয় এবং অক্টোবরের শেষ শুক্রবারে শেষ হয়। ২০০৬-এর আগে এইগুলিতে কিছু তারতম্য ছিল। ২০১২-১৩ এর শীতে, এখানে স্থায়ী গ্রীষ্মকালীন সময় ছিল (ইউটিসি ০৩:০০) ছিল, তবে ডিসেম্বর ২০১৩-এ তা ফেরত নেয়া হয়। ২০২২ সালের অক্টোবরে, দিবালোক সংরক্ষণের সময় স্থায়ীভাবে বিলুপ্ত করা হয়।
শিকারি (২০১৬-এর চলচ্চিত্র)

শিকারি ২০১৬ সালে মুক্তিপ্রাপ্ত বাংলাদেশ-ভারত যৌথ প্রযোজনায় নির্মিত চলচ্চিত্র। চলচ্চিত্রটি যৌথভাবে পরিচালনা করেছেন জাকির হোসেন সীমান্ত ও জয়দীপ মুখার্জী। জাজ মাল্টিমিডিয়া ও এসকে মুভিজের ব্যানারে আব্দুল আজিজ ও হিমাংশু ধানুকার যৌথভাবে প্রযোজনায় করেছেন। চলচ্চিত্রটিতে প্রধান চরিত্রে অভিনয় করেছেন শাকিব খান, শ্রাবন্তী চট্টোপাধ্যায় এবং সব্যসাচী চক্রবর্তী। এছাড়াও সহশিল্পী হিসেবে চলচ্চিত্রটিতে অমিত হাসান, খরাজ মুখোপাধ্যায়, সুপ্রিয় দত্ত এবং রাহুল দেব অভিনয় করেছেন। চলচ্চিত্রটির গানের অ্যালবাম এবং ব্যাকগ্রাউন্ড স্কোর ইন্দ্রদীপ দাসগুপ্ত রচনা করেছেন।।
কলকাতার একটি স্থানে হঠাৎ করে কিছু নিখোঁজ বাচ্চার লাশের কঙ্কাল, হাড়গোড় খুঁজে পাওয়া গেল। এরপর সেই কেসের তদন্তের দায়িত্ব দেওয়া হলো জজ রুদ্র চৌধুরীর উপর। রুদ্র চৌধুরী একজন সৎ মানুষ ও আইনের প্রতি আস্থাশীল। ন্যায়বিচার প্রতিষ্ঠার জন্য তিনি সব কিছু করতে পারেন। তাই হত্যাকাণ্ডের মূল হোতা ভয় পেয়ে গেল যে তার গোমর ফাঁস হয়ে যেতে পারে! তাই নিজের মিশন ঠিক ঠাক রাখতে সে জজকে মেরে ফেলার সিদ্ধান্ত নিলো। কিন্তু ভারতের কোন কন্টাক্ট কিলারকে কাজটা দিলে ষড়যন্ত্রের ব্যাপারটা ফাঁস হয়ে যেতে পারে, এই ভয়ে জজকে মারা দায়িত্ব দেওয়া হলো বাংলাদেশের কন্ট্রাক্ট কিলার সুলতানকে। এই সুলতানের আসল নাম হচ্ছে রাঘব। ছোটবেলা থেকেই জজ বাবার অবাধ্য ছেলে রঘু ওরফে রাঘব। ঘটনাচক্রে একদিন বাবার হাতেই গুলি করে পালিয়ে যায় বাড়ি থেকে। এবার বন্ধুর মাকে খুন করে শুরু হয় তার কিলিং মিশন! সেখান থেকে পালিয়ে এসে পরে বাংলাদেশে। হয়ে ওঠে সুলতান। নিজেকে অপ্রতিরোধ্য করে তোলে সুলতান। টার্গেট কিলিংয়ে যার তুল্য আর কেউ নেই। কিন্তু জজকে শ্যূট করতে গিয়ে সে আবিষ্কার করে যে এটা তার নিজের বাবা! এরপর কাহিনীর মোড় ঘুরে গেল! পিতাকে বাঁচানোর জন্য অভিনব কায়দায় জজের বাড়িতে বাবুর্চি হিসেবে আশ্রয় নেয় সুলতান। লোক দেখানো একের পর এক টার্গেট মিস চলতে থাকে। এদিকে আস্তে আস্তে বেড়িয়ে আসে ছোটবেলার রঘুর পরিচয়। নায়িকার কাছেই সবার আগে ধরা দেয় সুলতান। বাবার নিকট প্রচন্ড ঘৃণীত রাঘব তার আসল পরিচয় প্রকাশ করতে পারে না পিতার কাছে। এগোতে থাকে নায়ক-নায়িকার প্রেম আর বাড়তে থাকে কাহিনীর গভীরতা…
শিকারি চলচ্চিত্রটির শুটিং তালিকা ২০১৫ সালের ১৬ই মার্চ শুরু করা হয়।
ছবির প্রথম পর্ব ১২ দিন ধরে কলকাতাতে ধারণ করা হয়।লন্ডন থেকে ছবির দ্বিতীয় পর্ব ধারণ করা হয়। এবং ছবির শেষ পর্ব ২৬ দিন ধরে ঢাকাতে ধারণ করা হয়। সম্পূর্ণ ছবিটি ধারণ করা হয় ৪৮ দিনে। চিত্রগ্রহণের সময় কলকাতায় নির্মাণ কলাকুশলীদের ধর্মঘটের কারণে ২ দিন স্থগিত রাখা হয়।
গোবিন্দ ভিটা

গোবিন্দ ভিটা বাংলাদেশের বৃহত্তর বগুড়াতে অবস্থিত একটি প্রাচীন প্রত্নতাত্ত্বিক নিদর্শন। এটি করতোয়া নদীর বাঁকে মহাস্থান দুর্গনগরীর সন্নিকটে উত্তর দিকে অবস্থিত। ১৯২৮-২৯ সালে খনন করা গোবিন্দ ভিটায় দুর্গ প্রাসাদ এলাকার বাইরে উত্তর দিকে অবস্থিত।
গোবিন্দ ভিটা শব্দের অর্থ গোবিন্দ (হিন্দু দেবতা) তথা বিষ্ণুর আবাস। কিন্তু বৈষ্ণব ধর্মের কোনো নিদর্শন এ স্থানে পাওয়া যায়নি। তবুও প্রত্নস্থলটি স্থানীয়ভাবে গোবিন্দ ভিটা নামে পরিচিত।
মহাস্থানগড় দুর্গ নগরীর প্রাচীরের অদূরে করতোয়া নদীর তীরে অবস্থিত গোবিন্দ ভিটা নামক একটি অসমতল ঢিবিতে প্রত্নতাত্ত্বিক খনন চালিয়ে ২০০/১২৫’ পরিমাপের একটি মন্দিরের ধ্বংসাবশেষ আবিষ্কৃত হয়েছে। এখানে প্রাপ্ত বিভিন্ন হস্তান্তরযোগ্য প্রত্ননিদর্শণ, ইটের মাপ ব্যবহৃত মসল্লা, স্থাপত্যিক বির্নাস ইত্যাদির ভিত্তিতে অনুমিত হয় যে, মন্দিরটি খ্রীষ্ঠীয় আনুমানিক সাত শতকে নির্মিত হয়েছিল। মন্দিরটিতে একাধিকবার পুনঃনির্মাণের নিদর্শণ লক্ষ্য করা যায়। খ্রিস্টীয় ১২শ-১৩শ শতকে রচিত সংস্কৃতি গ্রন্থ ‘‘করতোয়া মহাত্ন্য’’ এ মন্দিরটির কথা উল্লেখ রয়েছে। এটি গোবিন্দ বা বিষ্ণু মন্দির নামে পরিচিত হলেও এমন কোন প্রমাণ পাওয়া যাইনি যার ওপর ভিত্তি করে এটিকে বৈষ্ণব মন্দির বলা যেতে পারে।
এ প্রত্নস্থলে আবিস্কৃত অন্যান্য প্রত্নবস্ত্তর মধ্যে ছাঁচে ঢালা তাম্র মুদ্রা, রৌপ্য মুদ্রা, উত্তর ভারতীয় কালো চকচকে মৃৎপাত্রের টুকরা, শুঙ্গযুগীয় শিল্প বৈশিষ্ট্যমন্ডিত পোড়ামাটির ফলক, ব্রাক্ষী হরফ সংবলিত পোড়ামাটির সীল, স্বল্প মূল্যবান পাথর গুটিকা বিশেষ উল্লেখযোগ্য।
এটি বাংলাদেশ প্রত্নতত্ত্ব অধিদপ্তর এর তালিকাভুক্ত প্রত্নতাত্ত্বিক স্থান হওয়ায় প্রত্নতত্ত্ব অধিদপ্তর এর রক্ষণাবেক্ষণ করে থাকে।
মসলা গবেষণা কেন্দ্র

মসলা গবেষণা কেন্দ্র ১৯৯৫ সালে বাংলাদেশে বগুড়ার শিবগঞ্জে প্রতিষ্ঠিত একমাত্র মসলা গবেষণা প্রতিষ্ঠান।
৩২ লাখ মেট্রিক টন চাহিদার বিপরীতে বাংলাদেশে মসলার উৎপাদন মাত্র ১৮ লাখ মেট্রিক টন। এই বিশাল লক্ষ্যমাত্রা পূরণের লক্ষ্যে বাংলাদেশ কৃষি গবেষণা ইন্সটিটিউটের অধীনে বগুড়ার শিবগঞ্জে প্রতিষ্ঠা করা হয় দেশের একমাত্র মসলা গবেষণা কেন্দ্র প্রতিষ্ঠানটি।
এ পর্যন্ত প্রায় ১৭ প্রকার মসলা নিয়ে গবেষণা চলছে যার মধ্যে পেয়াজের নতুন জাত উদ্ভাবন, দারুচিনি, এলাচ, তেজপাতার চাষ পদ্ধতি নিয়েও কাজ চলছে। এই কেন্দ্রের আয়তন প্রায় ২৮ হেক্টর যার মধ্যে ১৮ হেক্টর জমিতে গবেষণা কার্যক্রম পরিচালনা করা হয়। ৩টি আঞ্চলিক কেন্দ্র এবং ৭টি উপকেন্দ্র নিয়ে ৩০টিরও বেশি দেশি বিদেশী মসলার উপর গবেষণা কার্যক্রম পরিচালিত হচ্ছে।
হরিদাস সম্প্রদায়

হরিদাস সম্প্রদায় (কন্নড়: ಹರಿದಾಸ) হল একটি ভক্তিবাদী ধর্মীয় সম্প্রদায়। এই সম্প্রদায়ের উৎস অধুনা ভারতের কর্ণাটক রাজ্য। মধ্বের পরে এই সম্প্রদায়ের উৎপত্তি এবং তা পরে মধ্যযুগীয় ভারতের বাংলা ও অসম প্রভৃতি অঞ্চলে ছড়িয়ে পড়ে। ছয় শতাব্দীরও বেশি সময় ধরে একাধিক সন্ত ও ধর্মগুরু জনসাধারণ ও দাক্ষিণাত্যের বিভিন্ন রাজ্যের রাজন্যবর্গের উপর আধ্যাত্মিক প্রভাব বিস্তার করে দক্ষিণ ভারত তথা কর্ণাটকের সংস্কৃতি, দর্শন ও শিল্পকলাকে একটি নির্দিষ্ট আকার দেন।
‘হরিদাস’ (আক্ষরিক অর্থে, ‘হরির দাস’) নামে এক শ্রেণির ভক্তিবাদী এই ভক্তি আন্দোলনের জন্মদাতা। খ্রিস্টীয় ১৩শ থেকে ১৪শ শতাব্দীর মধ্যে বিজয়নগর সাম্রাজ্যের প্রথম যুগে এই আন্দোলনের সূচনা ঘটেছিল। এই আন্দোলনের মূল উদ্দেশ্য ছিল মধ্বের দ্বৈতবাদী দর্শন বা ‘মধ্বসিদ্ধান্ত’ ‘দাসসাহিত্য’ (আক্ষরিক অর্থে, ‘হরিদাসের সাহিত্য’) নামে একটি বিশেষ সাহিত্যবর্গের মাধ্যমে জনসাধারণের মধ্যে প্রচার করা।
শ্রীপদরায়, ব্যাসতীর্থ, বদীরাজতীর্থ, পুরন্দর দাস ও কনক দাস প্রমুখ বিশিষ্ট হিন্দু দার্শনিক, কবি ও পণ্ডিত এই যুগে বিশেষ প্রভাব বিস্তার করেছিলেন। এই আন্দোলনের সূচনা কন্নড় দেশে হয় এবং তা দক্ষিণ ভারতের বিভিন্ন অংশে ছড়িয়ে পড়ে। তবে এই আন্দোলন ছিল বাসবন্নার নেতৃত্বাধীন উত্তর কর্ণাটকের বীরশৈব আন্দোলন (কন্নড়ের বচন সাহিত্য) (১২শ শতাব্দী) এবং তামিলনাড়ুর অলবর সন্তদের (১০ম শতাব্দী) আন্দোলনের ফলশ্রুতি। পরবর্তীকালে বল্লভাচার্য ও চৈতন্য মহাপ্রভু মধ্বের শিক্ষার দ্বারা প্রভাবিত হয়েছিলেন।
হরিদাসেরা ছিলেন সন্ত। তাদের কেউ কেউ ছিলেন পরিব্রাজক চারণকবি। তারা নিজেদের সর্বোচ্চ ঈশ্বর হরির দাস মনে করতেন। এই আন্দোলন ব্রাহ্মণেরা শুরু করলেও, এটি চিন্তাভাবনার দিক থেকে ছিল একটি ভক্তিবাদী আন্দোলন এবং সমাজের সকল শ্রেণির মানুষের এতে উল্লেখযোগ্য অবদান ছিল। হরিদাস আন্দোলনকে জনসাধারণের উপর এক হাজার বছর ধরে প্রভাব বিস্তারকারী ভক্তি আন্দোলনের একটি অংশ মনে করা হয়। এই আন্দোলন কন্নড় ভক্তিমূলক সাহিত্যে গুরুত্বপূর্ণ অবদান রেখেছে।
দক্ষিণ আইচা থানা

দক্ষিণ আইচা থানা বাংলাদেশের ভোলা জেলার চরফ্যাশন উপজেলার একটি থানা। এটি ভোলা জেলার সর্ব-দক্ষিণের থানা।
২০১২ সালের ১ জানুয়ারি চরফ্যাশন উপজেলার ৫টি ইউনিয়ন নিয়ে দক্ষিণ আইচা থানা আত্মপ্রকাশ করলেও ২০১৭ সালের ২০ নভেম্বর দুলারহাট থানা প্রতিষ্ঠিত হলে মুজিবনগর ইউনিয়ন দুলারহাট থানার অধীনে চলে যায়, ফলে বর্তমানে এ থানার আওতাধীন ইউনিয়ন ৪টি।
চরফ্যাশন উপজেলার ৪টি ইউনিয়নের প্রশাসনিক কার্যক্রম দক্ষিণ আইচা থানার অধীন।